stanford-oval/wikipedia huggingface dataset:
סברא
חשיבות הסברה

יש שטענו שדין שנלמד מסברא ייחשב כדין דאורייתא, אך יש שטענו שהוא עדיין ייחשב דרבנן וכן משמע מלשון הראשונים.
גם הדינים הנלמדים מסברא, מתחלקים לשניים: ישנם כאלו שאין צורך לכל פסוק כדי להוכיח אותם כמו חיוב החזרת הלוואה כספית (שנלמדת מסברת ממוני גבך), וישנם כאלו שיש צורך לפסוק כדי לדעת אותם כמו דיני מזיק וניזק, אך גם הם מתקבלים על הדעת.
הרמב"ם כותב במשנה תורה, כי עלינו לקרב את התורה ככל האפשר לדרך הסברא, אך חלילה מלתלות אותה בסברא, ולקיים אותה רק כאשר מבינים את סברותיהם או בהתאם למסתבר.
בדומה כותב הרמב"ם:
שאיפת ההמון.... יותר חביב עליהם וערב לסכלותם לעשות את התורה והשכל שני קצוות הסותרים זה את זה, ומבארים כל דבר נגד המושכל וטוענים בו שהוא נס... בין במה שסופר ממה שכבר עבר, ובין במה שרואים במצב הנוכחי ובין במה שנאמר שהוא יארע בעתיד. ואנחנו שואפים לאחד בין התורה והמושכל... זולתי מה שנאמר בו בפירוש שהוא נס
לקריאה נוספת

משה אביגדור עמיאל, מידות לחקר ההלכה (חלק א', חלק ב', חלק ג'), ירושלים תרצ"ט - תל אביב תש"ה. (באתר היברובוקס)
הערות שוליים

↑  תלמוד בבלי, מסכת בבא קמא, דף מ"ו, עמוד ב' ועל פי הסבר רבינו יהונתן בשיטה מקובצת שם
1 2  פני יהושע תלמוד בבלי, מסכת ברכות, דף ל"ה, עמוד א' ד"ה "בגמרא אלא סברא"
↑  צל"ח תלמוד בבלי, מסכת ברכות, דף ל"ה, עמוד א' ד"ה "ודע דבמסקנא דשמעתין".
↑  תוספות בתלמוד בבלי, מסכת כתובות, דף נ"ו, עמוד א'
ערך זה הוא קצרמרבנושא הלכה. אתם מוזמנים לתרום לוויקיפדיה ו.
נחל אחדיר

| --- | --- |
אין תמונה חופשית
 מידע כללי
 אורך:  כ־7.8 ק"מ
 מוצא:  הר חתירה
 גובה מוצא הנהר:  כ־650 מטרים
 שפך:  נחל הרועה 
 מדינות באגן הניקוז:  ישראל 
  (למפת צפון הנגב מוגדלת) נחל אחדיר(למפת צפון הנגב רגילה) נחל אחדיר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אחדיר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אחדיר
 
נחל אחדיר הוא נחל אכזב בהר הנגב הצפוני. אורכו כ־7.8 קילומטרים.
תוואי הנחל

מוצא הנחל ממוקם בגובה של כ־650 מטרים מעל פני הים בהר חתירה, בקצה הדרום־מערבי של המכתש הגדול. כיוון הזרימה הכללי שלו הוא מערבה. הוא עובר דרך בסיס חתירה ולאחר מכן נשפך לנחל הרועה (נשפך לנחל בוקר, יובל של נחל הבשור), בקרבת כביש 204, כארבעה קילומטרים מצפון־מזרח ליישוב הקהילתי מרחב עם.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נמטיסטיוס

| נמטיסטיוס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: נמטיסטיים
סוג:: Nematistius
מין:: נמטיסטיוס
שם מדעי
 Nematistius pectoralis ‏גיל, 1862

נמטיסטיוס (שם מדעי: Nematistius pectoralis) הוא מין של דג גרם ימי מסדרת הדקראים ומתת-סדרת דמויי-דקר והוא המין היחיד במשפחת הנמטיסטיים (Nematistiidae). דג זה חי לחופי אמריקה הצפונית, המרכזית והדרומית שלחופי האוקיינוס השקט בין באחה קליפורניה לפרו בימים טרופיים.
אורכו מגיע עד 1.6 מטר ומשקלו עד 50 קילוגרם, אך הוא נפוץ יותר במשקל 20 קילוגרם. הדג בעל סנפירי גב מאוד גבוהים המזכירים כרבולת תרנגול ולאחריהם רעמת סנפירים המשתרעת עד הזנב. הוא בעל שלפוחית שחייה מיוחדת המגבירה את עוצמת הקול שהוא מפיק וגם מצליח לשמוע קולות דרך מעבר של צלילים מהשלפוחית לאורך כמה חוליות עד המוח. צבעו של הדג כחול בהיר עד אפור והוא בעל פסים כהים המשתפלים מסנפירי הגב בצורה קשתית. רוב הסנפירים של הדג קטנים אך הזנב גדול ושרירי. גופו מזכיר את גופם של בני משפחת הצניניתיים הקרובים אליו ביותר.
דג זה לא נחשב לדג מאכל מוצלח אך דייגים חובבים דגים אותו כדג משחק (אנ'). מצב שימורו בטבע לא ידוע.
נינט דה ולואה

| --- | --- |

 לידה:  6 ביוני 1898 בלסינגטון, אירלנד 
 פטירה:  8 במרץ 2001  (בגיל 102) לונדון, הממלכה המאוחדת 
 שם לידה:  Edris Stannus 
 מדינה:  אירלנד, הממלכה המאוחדת 
 בן או בת זוג:  Arthur Blackall Connell (5 ביולי 1935–?) 
 פרסים והוקרה:  עמית כבוד (31 בדצמבר 1981)  פרס ארסמוס (1974)  מדליית אלברט (1964)  מסדר ההצטיינות (2 בינואר 1992)  פרס מיוחד של אגודת התאטרון של לונדון  אבירה בלגיון הצרפתי  גבירה מפקדת במסדר האימפריה הבריטית  פרס מעגל המבקרים להצטיינות באמנויות  פרס אוליבייה  Queen Elizabeth II Coronation Award 
 
דיים נינט דה ולואה (Dame Ninette de Valois; נולדה בשם אדריס סטאנוס; אנגלית: Edris Stannus‏; 6 ביוני 1898 – 8 במרץ 2001) ‏הייתה רקדנית, מורה, כוריאוגרפית ומנהלת אומנותית של בלט קלאסי, בריטית ילידת אירלנד. היא ידועה בעיקר כמי שרקדה באופן מקצועי, עם להקת הבלט בלט רוס, בניהולו של סרגיי דיאגילב, ומאוחר יותר נודעה כמי שייסדה את הבלט המלכותי, אחת מלהקות הבלט הבולטות ביותר במאה ה-20 ואחת מלהקות הבלט המובילות בעולם. בנוסף לכך, היא ייסדה את בית הספר המלכותי לבלט, וכמו כן את הסדלר'ס ולס, מה שיהפוך לימים לבלט המלכותי של ברמינגהאם. היא נחשבת בקרב הקהל הרחב כאחת הדמויות המשפיעות ביותר בהיסטוריה של הבלט וכן ל"סנדקית" של הבלט האנגלי והבלט האירי.
ביוגרפיה > חיים וקריירת בלט מוקדמים

נינט דה ולואה נולדה ב-6 ביוני 1898, כאדריס סטאנוס, לקצין אשר שירת בצבא הבריטי ולאם אשר עסקה בייצור בקבוקי זכוכית. היא נולדה בעיירה בלסינגטון שבמחוז ויקלו, באירלנד של היום, שבאותם ימים הייתה עדיין שייכת לממלכה המאוחדת. היא החלה לקחת שיעורי בלט, בשנת 1908, באקדמיית לילה פילד המיועדת לילדים (Lila Field Academy), בהיותה בת 10. בתארה לימים את אקדמיית לילה פילד, היא העידה שהיה זה בית ספר טיפוסי לתיאטרון וכמו כן היא למדה שם קצת מכל דבר. בסביבות שנת 1913, אדריס סטאנוס החליפה את שמה לנינט דה ולואה, זאת כאשר היא מתחילה לצאת לסיבובי הופעות בלט במסגרת להקת ילדים שכינויה היה "ילדי הפלא". להקה זו ביצעה הופעות בלט מצומצמות, על בסיס מחזות שנכתבו בעבור אותן הופעות, במגוון אולמות. דה ולואה דיברה מאוחר ביותר על תחושת גאוותה שהיא הופיעה ורקדה כמעט בכל התיאטראות ששכנו לאורך חופיה של אנגליה. אחד מהביצועים הפופולריים ביותר עליה, היה מופע הבלט המבוסס על היצירה The Dying Swan, מאת אלפרד לורד טניסון, וכן התרשמותה מאנה פבלובה, רקדנית הבלט הראשית שהשתתפה במופע זה. סיבוב הופעות זה היה אמנם מייגע אך הוא הטביע בנינט דה ולואה את משמעת הברזל ואת הסיבולת הדרושות כל כך בעבור המשך התקדמות הקריירה שלה כרקדנית וככוריאוגרפית של בלט.
ביוגרפיה > המשך הקריירה המקצועית כרקדנית בלט

בסתיו 1914, דה ולואה הבטיחה לעצמה את החוזה המקצועי הראשון בחייה, עם ה-Lyceum Theatre (אנ'), לונדון, חוזה במסגרתו היא הופיעה בתיאטרון במשך חמש שנים, זאת לצד תיאטראות אחרים. בקיץ 1919, היא התקבלה לעבוד בלהקת הבלט של בית האופרה שבקובנט גארדן, דבר אשר יעצב את ניסיונה, לא רק מבחינה מוזיקלית אלא גם ובעיקר מבחינת הקריירה העתידית שלה ככוריאוגרפית של בלט. דה ולואה הייתה נחושה לשפר את טכניקת הריקוד שלה והתלמדה עם מורי הבלט המשפיעים ביותר באותו הזמן, ביניהם ניתן למנות את אדוארד אספינוסה (Edouard Espinosa), אנריקו צ'קטי וניקולאי לגאט (Nikolai Legat). כל אחד מהם, השפיע, בתורו, על סגנון הריקוד שלה: אספינוסה לימד אותה לפתח עבודת רגליים נקייה וחזקה; מצ'קטי היא הפנימה את חשיבות העבודה על הסימטריה והדיוק הפרטני וכן את אופן תנועת זרועות הידיים, במהלך ריקוד הבלט, מה שמכונה בעגה המקצועית של עולם הבלט, פור דה ברה; לגאט אימן אותה להפוך את הריקוד לפחות מתוח ומכווץ והטביע בה את תחושת הערך העצמי שלה כרקדנית. מאוחר יותר היא הזמינה את לגאט להעביר שיעורי בלט בסדלר'ס ולס, במהלך שנות ה-1930.
קטעי אודיו

RTÉ Radio One, Ninette De Valois, A look at the life of Irish born ballet dancer Ninette De Valois.(Broadcast 1956)
לקריאה נוספת

Valois, Ninette de (1937). Invitation to the Ballet. London: Bodley Head. OCLC 59460167.
Valois, Ninette de (1957). Come Dance with Me; A Memoir, 1898–1956. London: H. Hamilton. ISBN 0-946640-62-9 OCLC 4063947. Reprint: Dublin: Lilliput Press, 1992
Valois, Ninette de (1977). Step by Step: The Formation of an Establishment. London: W. H. Allen. ISBN 0-491-01598-4 OCLC 1151317743
Cave, Richard Allen (2011). Collaborations : Ninette de Valois and William Butler Yeats. Alton, Hampshire : Dance Books ISBN 9781852731434 OCLC 722517092
נמטונה

נמטונה (Nemetona) היא אלה במיתולוגיה הקלטית. פולחנה היה נפוץ בגאליה ובבריטניה הרומית.
כתובות לכבוד נמטונה התגלו בטריר (במערב גרמניה של היום) ובבאת' (באנגליה של היום).
בתרבות הקלטית חלק מהפולחן התבצע ביערות. משמעות שמה היא "פולחן" וזה מלמד שהיא הייתה האלה שלה הוקדשו היערות הקדושים ושתפקידה היה לשמור על היערות ועל האתרים הקדושים.
נמטונה היא זוגתו של מרס לוקטיוס. כך נכתב באחת הכתובות שנמצאו בבאת'.
| המיתולוגיה הקלטית |
| --- | --- | --- |
| אלים כלל-אירופאיים | אוגמיוס • אווטה • אזוס • איאלונוס • אלאונוס • אליסאנוס • אנדארטה • אנקאסטה• אנקסטיומארוס • אפונה • ארטיו • ארקורה • בורוו • בלאטו-קאדרוס • בלנוס • בליסאמה • בריגנטיה • בריטניה • גראנוס • דאמונה • דיאה מטרונה • דיס פאטר • ויסוקיוס • וירוטוטיס • טאוטאטיס • טאראניס • לוגוס • ליטאוויס • לנוס • מאטרס • מאפונוס • מוגונס • נאנטוסואלטה • נמטונה • סגומו • סוקלוס • סירונה • קאמולוס • קונדאטיס • קיקולואיס • קיסוניוס • קרנונוס • רוזמרטה |  |
| אלים ייחודיים לבריטניה | אבנדינוס • איוגה  • אלייסיאגאה  • אנדרסטה • וטריס • ורביה  • לאטיס • נודנס • סאטיאדה • סנונה • סוליס • קוונטינה  • קוקידיוס • ריקאגומבדה |  |
| אלים ייחודיים לגאליה אקוויטניה | אבליו  • פאגוס |  |
| אלים ייחודיים לגאליה בלגיקה | אבנובה • איוואנטוקארוס  •  אינטאראבוס • אינקיונה • איקוולאונה  • אנקאמנה • ארדואינה • ארוורנוס • ווסגוס • וינדונוס • וראודונוס  • קסולסיגיאה  • ריטונה |  |
| אלים ייחודיים לגאליה קלטיקה | אטפומארוס • איקאוניס • בריקטה • טלו • לוקסוויוס • מוריטאסגוס • מולו • סוקונה • סמרטריוס • סקוואנה • רובור |  |
| אלים ייחודיים לגאליה נרבוננסיס | אמביסאגרוס • בוקסנוס • לרו • לרינה • נמאוסוס • קטובודואה • רודיאנוס |  |
| אלים ייחודיים לגרמאניה | אופאניה • גבריניוס • נהלניה |  |
ניסה אשגבאט

מועדון הכדורגל ניסה אשגבאט הוא מועדון כדורגל מהעיר אשגבאט, בירת טורקמניסטן. המועדון נחשב לאחד ממועדוני הכדורגל היותר חשובים ומעוטרים בטורקמניסטן. המועדון הוא אחד מהמועדונים החזקים בטורקמניסטן ומאז נפילתה של ברית המועצות זכה כבר ב-4 אליפויות וכן בגביע אחד. הקבוצה אף השתתפה במפעלים האסייאתים ואף העפילה לליגת האלופות האסיאתית.
הופעות באסיה

הקבוצה הופיעה לראשונה באסיה בליגת האלופות האסיאתית בעונת 1998, אז גברה בסיבוב המוקדם על קבוצת טראז מקזחסטן והעפילה לסיבוב השני, בו הפסידה לקבוצת נבבאהור נאמאנגן מאוזבקיסטן והודחה מהמפעל. הקבוצה חזרה למפעל כבר בעונת 2001, אז הפסידה כבר בסיבוב הראשון לקבוצת אירטיש פבלודר מקזחסטן.
בעונת 2002/03 שיחקה הקבוצה במוקדמות ליגת האלופות האסיאתית, אז גברה בסיבוב הרביעי על קבוצת אל-ערבי מכווית וניצחה אותה ובשל כך העפילה לליגת האלופות בעונה זו, אז הוגרלה בשלב הבתים של המפעל ביחד עם קבוצות פקטור טשקנט האוזבקית, פרספוליס האיראנית ואל-טאלאבה העיראקית אך הפסידה לשלושתן וסיימה במקום האחרון בבית ולא העפילה לסיבוב הבא. בעונת 2004 שיחקה הקבוצה בגביע הפדרציה האסיאתית (מקביל לגביע אופ"א), אז הוגרלה בשלב הבתים של המפעל ביחד עם קבוצות אל-נג'מה ביירות מלבנון, אל-שעב איב מתימן ומוקיג'ודה סאנגסאד מבנגלדש אך סיימה את הבית במקום השני עם מאזן של שני ניצחונות, תיקו אחד ושני הפסדים ובשל העובדה שלא הייתה הסגנית הטובה ביותר משאר הבתים לא העפילה לסיבוב הבא.
תארים

ליגת העל הטורקמנית (4 )
אלופה: 1996, 1999, 2001, 2003
הגביע הטורקמני (1 )
אלופה: 1998
סגנית: 1996,2000,2003
שחקנים מפורסמים בעבר ובהווה

טורקמניסטן קורבאנגלדי דורדייב
טורקמניסטן בגנץ' קולייב
טורקמניסטן ניקיטה גורבאנוב
טורקמניסטן גובאנצ'מוחמד אובקוב
טורקמניסטן פאבל חארצ'יק
טורקמניסטן עומאר ברדייב
טורקמניסטן אליק חיידארוב
טורקמניסטן מקאן נסירוב
טורקמניסטן נזאר באיירמוב
טורקמניסטן דידרקליש אוראזוב
טורקמניסטן ולדימיר באיראמוב
נבחרת ארגנטינה בכדורגל עד גיל 20

נבחרת ארגנטינה בכדורגל עד גיל 20 היא הנבחרת המצליחה ביותר בקטגוריית גילאים זו עם 6 זכיות בגביע העולם – הנבחרת זכתה בחמישה מתוך שבעת הטורנירים האחרונים שנערכו. בנוסף זכתה נבחרת ארגנטינה 5 פעמים בתואר אלופת אמריקה הדרומית.
ארגנטינה הציגה במהלך התחרויות רבים משחקניה המפורסמים ורבים משחקני הנבחרת הבוגרת הנוכחית השתייכו לסגל הנבחרת עד גיל 20.
היסטוריה > השנים הראשונות

ארגנטינה השתתפה לראשונה בתחרות שנערכה ביפן ב- 1979. בסגל הופיעו דייגו ארמנדו מרדונה ורמון דיאס שהיו כוכבי התחרות והובילו את הנבחרת לזכייה כשהיא מנצחת בששת משחקיה, כובשת 20 שערים וסופגת רק 2 שערים. מראדונה נבחר לשחקן המצטיין ואילו רמון דיאס נבחר למלך השערים עם 8 כיבושים.
ב- 1981 לא הצליחה ארגנטינה לשמור על תארה והודחה כבר בסיבוב הראשון, ב- 1983 הנבחרת הגיעה עד הגמר אך הפסידה ליריבה המושבעת ברזיל בתוצאה 1:0.
היה זה הטורניר האחרון בו היוותה ארגנטינה גורם משמעותי, הנבחרת לא השתתפה בתחרויות שנערכו ב- 1985, 1987 ו- 1993 בין היתר גם בשל סגנון המשחק האלים שאפיין אותה, סגנון שלא תאם את רוח המשחקים.
היסטוריה > עידן פקרמן

ב- 1994 החליטה ההתאחדות הארגנטינאית למנות את חוסה נסטור פקרמן כמאמן הנבחרות הצעירות של ארגנטינה. המינוי התקבל בתמיהה שכן פקרמן לא התפרסם בשל יכולות האימון שלו ואף עסק בעברו כנהג מונית כדי להשלים את הכנסתו.
בדיעבר, המינוי התברר כהצלחה מרשימה, בנוסף להצלחות בתחרויות, הנבחרת הציגה משחק התקפי והוגן, שני אלמנטים אותם ראה פקרמן כחשובים ביותר בפילוסופיית המשחק שלו.
התחרות הראשונה של פקרמן הייתה ב- 1995 במשחקים שנערכו בקטר וארגנטינה זכתה בתואר בפעם השנייה בתולדותיה אחרי ניצחון 0:2 בגמר על היריבה המושבעת ברזיל.
ארגנטינה שבה וזכתה בתואר במשחקים שנערכו במלזיה ב- 1997, בדרך לזכייה בתואר ניצחה יריבות מושבעות כגון אנגליה וברזיל ובגמר את היריבה הוותיקה אורוגוואי.
הזכייה הרביעית בתואר והשלישית של פקרמן הייתה ב- 2001 במשחקים שנערכו לראשונה בארגנטינה, הנבחרת של ארגנטינה שברה בתחרות זו מספר שיאים שכללו בין היתר מספר הכיבושים הרב ביותר וחבייר סביולה שבר גם את שיא מספר השערים של שחקן אחד בתחרות עם 11 כיבושים. ארגנטינה ניצחה בכל משחקיה תוך הפגנת עליונות מוחלטת והביסה בגמר את גאנה 0:3.
בנוסף לשלוש זכיות בגביע העולם זכה פקרמן גם בשתי זכיות באליפות אמריקה הדרומית עד גיל 20 (1997, 1999). הנבחרת גם זכתה בתואר הנבחרת ההוגנת במשחקים ב-1997 ו- 2001.
פקרמן פרש מאימון הנבחרת אחרי הטורניר ב-2001, הוא קרא לשלושת כלבי המחמד שלו על שם המדינות בהן זכה בתואר.
היסטוריה > ארגנטינה שאחרי עידן פקרמן

אחרי פרישתו של פקרמן מונה הוגו טוקאלי למאמן הנבחרת, למרות השינוי במאמנים המשיכה ארגנטינה להיות מהנבחרות הטובות בעולם, היא סיימה רביעית במשחקים שנערכו באיחוד האמירויות ב- 2003 אחרי הפסד 1:0 בחצי הגמר לברזיל והפסד 2:1 לקולומביה במשחק על המקום השלישי.
טוקאלי הוחלף על ידי פרנסיסקו פרארו שהוביל את הנבחרת לזכייה חמישית במשחקים שנערכו ב- 2005 בהולנד. טוקאלי שב לאמן את הנבחרת והוביל אותה לזכייה השישית במשחקים שנערכו בקנדה ב- 2007, לאחר ניצחון בגמר על נבחרת צ'כיה.
אחרי הזכייה במשחקים ב-2007 פרש טוקאלי מאימון הנבחרות הצעירות לטובת אימון קבוצת ולס סרספילד, במקומו מונה סרחיו בטיסטה, מהקשרים האחוריים הטובים ביותר של ארגנטינה בשנות ה-90. בטיסטה גם הוביל את הנבחרת האולימפית של ארגנטינה במשחקי אולימפיאדת בייג'ינג בקיץ 2008.
הנבחרת בגביעי העולם > יפן 1979

ארגנטינה – אינדונזיה 0:5
ארגנטינה – יוגוסלביה  0:1
ארגנטינה – פולין  1:4
ארגנטינה – אלג'יריה  0:5 (רבע גמר)
ארגנטינה – אורוגוואי  0:2 (חצי גמר)
ארגנטינה – ברית המועצות  1:3 (גמר)
דייגו מרדונה נבחר לשחקן המצטיין של הטורניר, רמון דיאס נבחר לכובש המצטיין עם 8 שערים.
הנבחרת בגביעי העולם > אוסטרליה 1981

ארגנטינה – אוסטרליה  2:1
ארגנטינה – אנגליה  1:1
ארגנטינה – קמרון  0:1
שחקנים בולטים: סרחיו גויקוצ'אה, חורחה בורוצ'גה
הנבחרת בגביעי העולם > מקסיקו 1983

ארגנטינה – סין 0:5
ארגנטינה – אוסטריה 0:3
ארגנטינה – צ'כוסלובקיה 0:2
ארגנטינה – הולנד 1:2 (רבע גמר)
ארגנטינה – פולין 0:1 (חצי גמר)
ארגנטינה – ברזיל 1:0 (גמר)
שחקנים בולטים: לואיס איסלאס, פביאן בסואדלו, רוברטו סראטה, חורחה בורלי
הנבחרת בגביעי העולם > ערב הסעודית 1989

ארגנטינה – ספרד  2:1
ארגנטינה – נורווגיה  0:2
ארגנטינה – עיראק  1:0
ארגנטינה – ברזיל  1:0 (רבע גמר)
שחקנים בולטים: רוברטו בונאנו, פרננדו גמבואה, אנטוניו מואמד, דייגו סימאונה
הנבחרת בגביעי העולם > פורטוגל 1991

ארגנטינה – קוריאה הדרומית  1:0
ארגנטינה – פורטוגל  3:0
ארגנטינה – אירלנד  2:2
שחקנים בולטים: מאוריסיו פוצ'טינו, מאוריסיו פלגרינו, מרסלו דלגאדו, חואן אסניידר, כריסטיאן באסדס
הנבחרת בגביעי העולם > קטאר 1995

ארגנטינה – הולנד  0:1
ארגנטינה – פורטוגל  1:0
ארגנטינה – הונדורס  2:4
ארגנטינה – קמרון  0:2 (רבע גמר)
ארגנטינה – ספרד  0:3 (חצי גמר)
ארגנטינה – ברזיל  0:2 (גמר)
שחקנים בולטים: חואן פבלו סורין, פרנסיסקו גררו, אריאל איבגסה, לאונרדו ביאג'יני, דייגו קרוסה, וולטר קוז'טה, סבסטיאן פנה, פדריקו דומינגס
הנבחרת בגביעי העולם > מלזיה 1997

ארגנטינה – הונגריה  0:3
ארגנטינה – קנדה  1:2
ארגנטינה – אוסטרליה  4:3
ארגנטינה – אנגליה  1:2 (שמינית גמר)
ארגנטינה – ברזיל  0:2 (רבע גמר)
ארגנטינה – אירלנד  0:1 (חצי גמר)
ארגנטינה – אורוגוואי  1:2 (גמר)
שחקנים בולטים: חואן רומן ריקלמה, פאבלו איימר, אסטבן קמביאסו, לאו פרנקו, ליונל סקאלוני, ליאנדרו קופרה, וולטר סמואל, ברנרדו רומיאו, פביאן קוברו, דייגו פלסנטה
הנבחרת בגביעי העולם > ניגריה 1999

ארגנטינה – קזחסטן  0:1
ארגנטינה – גאנה  1:0
ארגנטינה – קרואטיה  0:0
ארגנטינה – מקסיקו  4:1 (שמינית גמר)
שחקנים בולטים: אסטבן קמביאסו, פרנקו קוסטנזו, גבריאל מיליטו, פרננדו קרוסה, אלדו דושר, לוסיאנו גאלטי, סיקסטו פראלטה, דניאל מונטנגרו, סבסטיאן סאחה, ארנסטו פאריאס, פדריקו אינסואה
הנבחרת בגביעי העולם > ארגנטינה 2001

ארגנטינה – פינלנד  0:2
ארגנטינה – מצרים 1:7
ארגנטינה – ג'מייקה  1:5
ארגנטינה – סין  1:2 (שמינית גמר)
ארגנטינה – צרפת  1:3 (רבע גמר)
ארגנטינה – פרגוואי  0:5 (חצי גמר)
ארגנטינה – גאנה  0:3
חבייר סביולה זכה בתואר השחקן והכובש המצטיין עם 11 שערים.
שחקנים בולטים: חבייר סביולה, חרמן לוקס, ניקולס בורדיסו, חוליו ארקה, ניקולס מדינה, פבריסיו קולוצ'יני, אוסקר אהומאדה, לאנדרו רומאניולי, מאקסי רודריגס, לאונרדו פונסיו, אנדרס ד'אלסנדרו, מאורו רוסאלס, אלחנדרו דומינגס, ווילפרדו קבאז'רו
הנבחרת בגביעי העולם > איחוד האמירויות 2003

ארגנטינה – ספרד  1:2
ארגנטינה – אוזבקיסטן  1:2
ארגנטינה – מאלי  1:3
ארגנטינה – מצרים  1:2 (שמינית גמר)
ארגנטינה – ארצות הברית  1:2 (רבע גמר)
ארגנטינה – ברזיל  1:0 (חצי גמר)
ארגנטינה – קולומביה  2:1 (משחק על המקום השלישי)
שחקנים בולטים: קרלוס טבס, פרננדו קאבנגי, גונזאלו רודריגז, אוסמר פריירה, חבייר מסצ'ראנו, לאנדרו פרננדס, פבלו סבאלטה, מריאנו ברבוסה, ג'ונתן בוטינלי, וולטר גארסיה, נרי קרדוסו, חוסה סוסה, חרמן הררה
הנבחרת בגביעי העולם > הולנד 2005

ארגנטינה – ארצות הברית  1:0
ארגנטינה – מצרים  0:2
ארגנטינה – גרמניה  0:1
ארגנטינה – קולומביה  1:2 (שמינית גמר)
ארגנטינה – ספרד  1:3 (רבע גמר)
ארגנטינה – ברזיל  1:2 (חצי גמר)
ארגנטינה – ניגריה  1:2 (גמר)
ליונל מסי זכה בתואר השחקן והכובש המצטיין עם 6 שערים.
שחקנים בולטים: ליונל מסי, סרחיו אגוארו, אוסקר אוסטארי, ניקולאס נבארו, גוסטבו קברל, גבריאל פאלטה, אזקיל גאראי, לאוטרו פורמיקה, פרננדו גאגו, לוקאס ביגליה, חואן מנואל טורס, פבלו זבאלטה, פבלו ויטי, אמיליאנו ארמנטרוס, רודריגו ארצ'ובי, נרי קרדוסו, גוסטבו אוברמן
הנבחרת בגביעי העולם > קנדה 2007

ארגנטינה – צ'כיה  0:0
ארגנטינה – פנמה  0:6
ארגנטינה – צפון קוריאה  0:1
ארגנטינה – פולין  1:3 (שמינית גמר)
ארגנטינה – מקסיקו  0:1 (רביע גמר)
ארגנטינה – צ'ילה  0:3 (חצי גמר)
ארגנטינה – צ'כיה  1:2 (גמר)
סרחיו אגוארו זכה בתואר השחקן והכובש המצטיין עם 6 שערים.
שחקנים בולטים: סרחיו אגוארו, מאורו זראטה, סרחיו רומרו, פדריקו פאזיו, מתיאס קהאיס, אמיליאנו אינסואה, גבריאל מרקאדו, אבר באנגה, קלאודיו ז'אקוב, דמיאן אסקודרו, לאוטרו אקוסטה, לאונרדו סיגאלי, מאקסי מוראלס, אנחל די מריה, פבלו פיאטי
הנבחרת בגביעי העולם > קולומביה 2011

ארגנטינה – מקסיקו 0:1
ארגנטינה – אנגליה 0:0
ארגנטינה – צפון קוריאה 0:3
ארגנטינה – מצרים 1:2 (שמינית הגמר)
ארגנטינה – פורטוגל 5:4 בפנדלים (רבע גמר)
שחקנים בולטים: אריק לאמלה, רוברטו פריירה
הנבחרת בגביעי העולם > ניו זילנד 2015

ארגנטינה – פנמה 2:2
ארגנטינה – גאנה 3:2
ארגנטינה – אוסטריה 0:0
שחקנים בולטים: אנחל קוריאה, ג'ובאני סימאונה
הנבחרת בגביעי העולם > מאזן כללי

67 משחקים: 49 ניצחונות, 4 תיקו, 14 הפסדים. יחס שערים 49:137
תארים

הגביע העולמי – 6 (1979, 1995, 1997, 2001, 2005, 2007)
סגנית אלופת עולם – 1 (1983)
אליפות אמריקה הדרומית – 5 (1967, 1997, 1999, 2003, 2015)
סגנית אלופת אמריקה הדרומית – 7 (1958, 1979, 1983, 1991, 1995, 2001, 2007)
נבחרת אנגליה בכדורגל נשים

נבחרת כדורגל הנשים של אנגליה היא נבחרת כדורגל הנשים הלאומית של אנגליה. הנבחרת מנוהלת על ידי התאחדות הכדורגל האנגלית.
הישג השיא של הנבחרת הוא זכייה באליפות אירופה ב-2022. בנוסף, זכתה הנבחרת במדליית ארד בגביע העולם בכדורגל נשים בשנת 2015, לאחר ניצחון על גרמניה 0-1. כמו כן, העפילה הנבחרת פעמיים לגמר אליפות אירופה (1984, ו-2009), וזכתה פעמיים בגביע קפריסין.
הדירוג הנוכחי של נבחרת אנגליה ברשימת הדירוג של פיפ"א, הוא המקום ה-2 בעולם, נכון ל-16 באוגוסט 2024, עלייה של נקודה אחת לעומת ניקוד קודם. דירוג השיא 2 נמדד לראשונה במרץ 2018, והדירוג הכי נמוך 14 נמדד לראשונה ביוני 2004.
כל גביעי העולם

1991 - לא העפילה
1995 - רבע גמר
1999 - לא העפילה
2003 - לא העפילה
2007 - רבע גמר
2011 - רבע גמר
2015 -  מקום שלישי
2019 - מקום רביעי
2023 -  מקום שני
כל אליפויות אירופה

1984 -  מקום שני
1987 - מקום רביעי
1989 - לא העפילה
1991 - לא העפילה
1993 - לא העפילה
1995 - חצי גמר
1997 - לא העפילה
2001 - שלב הבתים
2005 - שלב הבתים
2009 -  מקום שני
2013 - שלב הבתים
2017 - חצי הגמר
2022 -  מקום ראשון
שחקניות מפורסמות

קארן קארני
הופ פאוול
קלי סמית'
רייצ'ל יאנקי
רייצ'ל יוניט
הערות שוליים

↑  לראשונה בהיסטוריה: נבחרת אנגליה אלופת אירופה לנשים, באתר וואלה, 31 ביולי 2022
↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
| כדורגל באנגליה אנגליה |
| --- | --- | --- |
| ניהול | התאחדות הכדורגל האנגלית • קבוצות • אצטדיונים • רשימת תחרויות |  |
| תחרויות ליגה | פרמייר ליג • הפוטבול ליג (צ'מפיונשיפ • הראשונה • השנייה) • מערכת הליגות הלאומית (נשיונל ליג • ליג דרום • ליג צפון)  • הפרמייר ליג הצפונית • הליגה הדרומית • הליגה האיסטמיאנית • מבנה הליגות |  |
| תחרויות גביע | גביע ה-FA • גביע הפוטבול ליג • מגן הקהילה • פרס הפוטבול ליג • פרס ה-FA • גביע ליגת קונפרנס • אגרטל ה-FA • הגביע הבין-ליגתי של ה-FA |  |
| נבחרות | הנבחרת הלאומית • הנבחרת הצעירה • נבחרת הנשים |  |
| כדורגל נשים | הסופר ליג • הצ'מפיונשיפ לנשים (בעבר: פרמייר ליג הנשים) • גביע ה-FA לנשים • גביע הליגה לנשים • מגן הקהילה לנשים • גביע הליגה הלאומית לנשים |  |
| פרסים | היכל התהילה של הכדורגל האנגלי • שחקן העונה בפרמייר ליג • כדורגלן השנה (התאחדות שחקני הכדורגל) • כדורגלן השנה (התאחדות עיתונאי הכדורגל) • הכדורגלן הצעיר של השנה • כפפת הזהב בפרמייר ליג • מאמן העונה • שער העונה  • מאמן החודש • שחקן החודש • שער החודש • הצלת החודש |  |
נסיכות אבחזיה

נסיכות אבחזיה (בגאורגית: აფხაზეთის სამთავრო) נוסדה כישות פיאודלית נפרדת במאה החמש עשרה-שש עשרה, בין מלחמות האזרחים בממלכת גאורגיה, שהביאו להתפוררותה של הממלכה. הנסיכות שמרה על מידה מסוימת של אוטונומיה תחת השלטון העות'מאני, ולאחר מכן תחת השלטון הרוסי, וסופחה בסופו של דבר לאימפריה הרוסית בשנת 1864.
רקע

דוכסות אבחזיה (סאריסתוו) נקראה גם דוכסות צחוּמִי (אנ'), הייתה חלק מממלכת גאורגיה ונשלטה על ידי בית שרוואשידזה (אנ') מאז המאה השתים עשרה. המקורות לגבי ההיסטוריה של אבחזיה, באותה תקופה, מצומצמים למדי. במאה הארבע עשרה הקימו הגנואים את בתי מסחר לאורך קו החוף האבחזי, אולם לזמן קצר בלבד. כאשר הממלכה הגאורגית שקעה במלחמת אזרחים, בשנות החמישים של המאה החמש עשרה, הצטרפו השרוואשידזים למרד הראשי כנגד המלך גאורגי השמיני, שהובס בשנת 1463, בקרב צ'יחורי (אנ'). כתוצאה מכך התפצלה הממלכה הגאורגית לשלוש ממלכות יריבות וחמש נסיכויות. הנסיכים האבחזים היו ווסאלים של סמגרלו שנשלטה בידי בית דאדיאני (אנ')(-בֶּדִיאַנִי (אנ')), והייתה בעצמה משועבדת לממלכת אימרתי. אף על פי כן, היה השיעבוד בעיקרו סמלי, ושליטי שתי הוסאליות, המגרלים והאבחזים, נאבקו בהצלחה על עצמאותם, ואף ערערו על גבולות האחת של השנייה ושל ממלכת אימרתי. עצמאותה של אבחזיה הייתה סימבולית בעיקרה כיוון שידיהם של שליטי אימרתי היו מלאים במרכז הממלכה. בשנת 1490 נחתמה אמנה ובה פוצלה ממלכת גאורגיה לשלוש ישויות: ממלכת כארתלי, ממלכת אימרתי, שנסיכות אבחזיה הייתה חלק ממנה וממלכת קאחתי.